w w w . s o c i a l s e c u r i t y . g o v Fason pou Jwenn Èd Nan Plan Medicare 

pou Peman Medikaman sou Preskripsyon

Limit Revni Ak Resous

S

(kontinye)

Fason pou Jwenn Èd Nan Plan Medicare 

pou Peman Medikaman sou Preskripsyon

Limit Revni Ak Resous 

2007

ekirite Sosyal ak Sant Pou Sèvis Medicare 

ak Medicaid yo ap travay ansanm pou 

fè ou jwenn èd siplemantè pou peman 

medikaman doktè preskri ou. Si revni ak 

resous ou pa anpil, ou ka an mezi pou ou 

jwenn èd pou peye prim asirans ou pa mwa, 

franchiz asirans ou chak ane epi kopeman 

sou preskripsyon ou, nan nouvo pwogram 

Medicare pou medikaman sou preskripsyon 

ki te kòmanse depi premye janvye 2006. Pou 

detèmine si ou ka elijib pou èd siplemantè sa 

a, Sekirite Sosyal ap bezwen konnen revni ou 

ak kantite lajan ou genyen nan kont-depay 

ou, kantite lajan ou genyen nan envestisman 

ou ak byen imobilye ou (ki pa kay ou abite a).

Lè ou ranpli yon fòm aplikasyon pou jwenn 

èd nan Plan Medicare pou peman medikaman 

doktè preskri ou (Fòm SSA-1020), sa ap ede 

Sekirite Sosyal detèmine si ou elijib. Pifò 

kesyon ki sou fòm aplikasyon an konsène limit 

revni ak resous. Sekirite Sosyal p ap mande 

okenn dokiman pou pwouve enfòmasyon ou 

bay yo, men l ap konpare enfòmasyon ou bay 

yo avèk enfòmasyon ki disponib nan lòt biwo 

federal yo.

Kisa limit revni ye?

Pou kalifye pou jwenn èd siplemantè nan 

Plan Medicare pou medikaman doktè preskri 

ou, revni anyèl ou pa dwe depase limit 

$15315 pou yon moun ($20535 pou 2 moun 

marye k ap viv ansanm). 

Menm si revni anyèl ou pi wo pase sa, ou 

toujou ka an mezi pou resevwa kèk èd. Men 

kèk egzanp kote revni ou ka pi wo, si ou 

menm oswa mari/madanm ou:

• Ap sipòte lòt manm fanmi an k ap viv 

avèk ou;

• Ap touche lajan nan travay; oswa 

• Ap viv nan Alaska oswa nan Awayi.

Kisa ki pa konsidere kòm revni?

Se pa tout lajan kach ki konsidere kòm 

revni. Pa egzanp, Sekirite Sosyal p ap 

konsidere:

• Asistans koupon pou manje (Food stamp);

• Asistans pou enèji nan kay;

• Tretman medikal ak medikaman;

• Asistans pou lojman;

• Asistans lè gen katastwòf;

• Peman kredi taks sou revni pwofesyonèl;

• Konpansasyon pou moun ki viktim; epi

• Bousdetid ak sibvansyon nan edikasyon.

Kisa limit revni ye?

Pou jwenn èd siplemantè a, resous total ou 

pa dwe depase limit $11710 pou yon moun 

($23410 pou 2 moun marye k ap viv ansanm).

Resous yo enkli valè tout byen ou posede. 

Men kèk egzanp:

• Byen imobilye (ki pa kay kote ou abite); 

• Kont labank, (kont kouran, kont-depay 

ak sètifika depo oswa depo a tèm);

• Aksyon;

• Obligasyon avèk Bon Kès Trezò 

Ameriken tou;

• Fon envêstisman an komen;

• Kont Retrèt Endividyèl (IRA); oswa

• Lajan kach ki lakay ou oswa ki nenpòt 

lòt kote
w w w . s o c i a l s e c u r i t y . g o v

Kisa ki pa konsidere kòm revni?

Nou pa konsidere:

• Kay kote ou abite;

• Byen pèsonèl ou;

• Otomobil ou (yo);

• Resous ou pa ka konvèti an lajan kach 

fasilman, tankou bijou oswa mèb ki nan 

kay ou;

• Byen ou bezwen pou sipòte tèt ou, tankou 

byen oswa tè lokasyon ou itilize pou 

devlope pwodui pou konsome lakay ou;

• Byen ki pa komèsyal ke ou bezwen pou 

sipòte tèt ou; 

• Apeprè $1500 (oswa $3000 si ou marye 

epi ou ap viv ansanm avèk mari oswa 

madanm ou) nan valè racha kontra 

asirans-vi ou genyen;

• Plas nan simityè; 

• Enterè ou touche sou lajan ou sere pou ou 

fè depans antèman;

• Kèk lòt lajan ou genyen pap konte pandan 

nèf (9) mwa, tankou:

—Peman Sekirite Sosyal oswa peman 

Revni Sekirite Siplemantè (Supplemental 

Security Income) ki retwo-aktif (ki 

konsène tan pase)

—Asistans pou lojman;

—Ranbousman taks federal sou revni 

ou, epi avans sou kredi taks sou 

revni pwofesyonèl;

—Konpansasyon ou resevwa antan yon 

moun ki viktim nan yon krim; epi

—Asistans pou demenajman ou resevwa 

nan men gouvènman leta oswa 

gouvènman lokal.

Kisa k ap pase si mwen pa gen tout 

enfòmasyon yo?

Menm si ou pa gen tout enfòmasyon yo 

oswa si ou pa ka jwenn dokiman yo, ou 

ta dwe ranpli fòmilè aplikasyon an pou 

resevwa èd siplemantè a, depi ou panse ou ka 

elijib. N ap travay avèk ou pou eksplike ou 

enfòmasyon nou bezwen yo.

Kòman ou ka jwenn plis enfòmasyon?

Pou plis enfòmasyon konsènan èd siplemantè 

pou peman medikaman sou preskripsyon ou, 

rele Sekirite Sosyal nan nimewo 1-800-772-1213

(TTY 1-800-325-0778) oswa vizite wèbsayt 

www.socialsecurity.gov. 

Si ou bezwen yon fòmilè aplikasyon, rele 

Sekirite Sosyal, epi mande fòm Aplikasyon 

pou Èd Nan Plan Medicare pou Medikaman 

sou Preskripsyon (SSA-1020). Ou kapab aplike 

sou entènèt tou nan wèbsayt 

www.socialsecurity.gov.

Pou jwenn plis enfòmasyon sou 

plan Medicare pou medikaman sou 

preskripsyon ak sou peryòd espesyal pou 

anwolman, rele gratis nan 1-800-MEDICARE

(1-800-633-4227; TTY 1-877-486-2048) oswa 

vizite www.medicare.gov. Medicare kapab 

fè ou konnen tou biwo ki nan zòn ou pou 

ede ou nan Plan Medicare pou medikaman 

sou preskripsyon. 

Social Security Administration

SSA Publication No. 05-10115-HC

Getting Help With Medicare 



Prescription Drug Plan Costs



Income And Resource Limits

 

January 2007